**Мінажат етудің күші**

***«Барлық уайымдарыңды Құдайға сеніп тапсырыңдар, себебі Ол қамдарыңды ойлайды!» (Петірдің 1-хаты 5:7)***

Жаман жаңалықтармен бірге келетін үмітсіздік сезімі – адамның басына түсетін ауыр салмақ. Бірақ Құдай бізге «мінажат» деген құпия қару берді. Мінажат біздегі алаңдаушылық, қорқыныш сезімдерін, қайғы ауыртпалығын жойып, оларды үмітпен алмастыра алады.

Құдайға қаншалықты қиналып жатқаныңыз жайлы ашық түрде айтып жеткізу өте дұрыс нәрсе, Ол біздегі барлық уайымдарымызды Оған жеткізгенімізді қалайды. Киелі кітапта былай делінген: «Барлық уайымдарыңды Құдайға сеніп тапсырыңдар, себебі Ол қамдарыңды ойлайды!» (Петірдің 1-хаты 5:7). Мінажаттың күшті болуының бір себебі, ол Құдайдың әділетсіздікке, қасірет пен қиындықтарға қатысты қайғымызды түсінуінен басталады. Ол да осы сезімдерді бастан кешіреді. Дегенмен, Құдайдың бізге берер үміті мен керемет күші бар!

Біз мінажат еткенде, Құдай бізді дәрменсіз, мұңды күйде қалдырмайды. Біз Құдайдан жағдайды тура жолға салуын сұраған сайын, біздің бойымыздағы үмітсіздік ғайып болады. Киелі кітапта Құдайдың Киелі Рухы өз мінажаттарымызды білдіруге көмектесетіні айтылған (Римдіктерге 8:26-27). Сондықтан, сіз жақын арада қорықпай, қиын жағдайыңызда Құдайдың сізге көмектесуін батыл түрде сұрауға көшкеніңізді байқайтын боласыз.

Сіз өз жағдайыңызды Құдайға мінажат етіп жеткізген кезде, Забур 93:19-да айтылғандай, “Күдік санамды толтырғанда, Сенің жұбанышың маған жаңа үміт пен қуат берді”. Жаңалықтар арнасын көруден бас тартып, одан да Құдаймен сөйлесуді бастаңыз.